Solouheld i Sydhimmerland kostede to unge mænd livet søndag morgen

To unge mænd, begge 20 år og fra Hobro-egnen, mistede livet ved en færdselsulykke på landevejen mellem Oue og Vive i det sydlige Himmerland tidligt søndag morgen. Vagthavende hos Nordjyllands Politi i Hobro oplyser til TV2/Nord, at ulykken formentlig skyldes for høj hastighed i en kurve på landevejen. Alt tyder på, at bilen er kommet ud i rabatten og i et forsøg på at rette den op har føreren mistet herredømmet, hvorefter personbilen ramte nogle vejtræer. Begge unge mænd blev formentlig dræbt på stedet.